armvectores/hy_wikipedia_2023 huggingface dataset:
Յոզեֆ Կուդելկա

Յոզեֆ Կուդելկա (չեխ․՝ Josef Koudelka, հունվարի 10, 1938(1938-01-10)[…], Boskovice), լուսանկարիչ, վավերագրական լուսանկարչության կարևորագույն ներկայացուցիչներից մեկը։


== Կենսագրություն ==
Յոզեֆ Կուդելկան ծնվել է 1938 թվականին Հարավային Մորավիայի շրջանի Բոսկովիցե (մոտ 10000 բնակչություն) գյուղում։ Սովորել է Պրահայի տեխնիկական համալսարանում, որտեղ 1961 թվականին ստացել է դիպլոմ։ 1961 - 1967 թվականներին աշխատել է Պրահայում և Բրատիսլավայում որպես ավիաինժեներ։ 1967 թվականը շրջադարձային էր. Կրակովի Դոմինիկյան վանքում կազմակերպվեց նախորդ տարիների ընթացքում կուտակված աշխատանքների ցուցահանդես, և Կուդելկան ճանաչվեց որպես պրոֆեսիոնալ լուսանկարիչ։ Գալիս է 10-ամյա «գնչուական շրջան», որի շնորհիվ Յոզեֆը հայտնի դարձավ։ Այս շրջանի արդյունքը դարձավ «Գնչուներ» գիրքը (1975 թվական)։ 1968 թվականի օգոստոսի 21-ը գրավեց «Պրահայի գարնան» ավարտը, երբ Պրահայի փողոցներում հայտնվեցին Վարշավյան պայմանագրի անդամ պետությունների տանկերը։ Այս պահը նկատել է հայտնի Մագնում ֆոտոգործակալության աշխատակից Յան Բերին, ում ապշեցրել է լուսանկարչի անվախությունը։ 1971 թվականից նա Մադնումի աշխատակից է, որտեղ համագործակցում է Անրի Կարտիե Բրեսոնի հետ, ում հետ նրանք հետագայում մտերիմ ընկերներ են դառնում։ 1980 թվականին տեղափոխվել է Ֆրանսիա և ստացել Ֆրանսիայի քաղաքացիություն։ 1980 թվականին տեղափոխվել է Ֆրանսիա և ստացել Ֆրանսիայի քաղաքացիություն։ 1994 թվականին մասնակցել է Թեո Անգելոպուլոսի «Ուլիսեսի հայացքը» ֆիլմի նկարահանումներին։ Եվ մինչ օրս Յոզեֆ Կուդելկան մնում է ակտիվ լուսանկարիչ, ով ճանապարհորդում է տարբեր երկրներ և արտացոլում նրանց իրականությունը։


== Մրցանակներ ==
Ռոբերտ Կապա ոսկե մեդալ (1969)
Պրիքս Նադար (1978)
Լուսանկարչության Ազգային Գրան Պրի
Քարտ Բրեսոնի մրցանակ
Հասելբլադ մրցանակ


== Գրականություն ==
«Գնչուներ» (1975)
«Վտարանդիներ» (1988)
«սև եռանկյունի» (1994)
«Քաոս» (1999)


== Ծանոթագրություններ ==


== Արտաքին հղումներ ==
Фотографии на сайте "Masters of Photography"
Галерея
Фрагмент фильма «Контрольные отпечатки» («Contacts»), рассказывающий о фотографе(չաշխատող հղում)
Интервью (1987 г.)
Интервью на «Эхе Москвы» посвящённое выставке «Вторжение 68 Прага» (2011 г.)
Perfume Genius

Մայք Ադրեաս (անգլ.՝ Mike Hadreas, սեպտեմբերի 25, 1981(1981-09-25), Սիեթլ, Վաշինգտոն, ԱՄՆ), ամերիկացի հեղինակ-կատարող, որը հայտնի է Perfume Genius բեմական կեղծանվամբ։


== Կյանք և կարիերա ==
Ադրեասը ծնվել է Այովա նահանգի Դե Մոյն քաղաքում, 6 կամ 7 տարեկան հասակում տեղափոխվել է Վաշինգտոնի Էվերեթ քաղաք։ Դպրոցում նա սովորել է նկարչություն և, լինելով երեխա՝ դաշնամուրի դասերի է գնացել։ Նրա մայրը հատուկ կարիքներ ունեցող երեխաների ուսուցման գործում մասնագիտացած ուսուցիչ էր, իսկ հետո աշխատել է միջնակարգ դպրոցում՝ որպես տնօրենի տեղակալ։ Նրա ծնողները ամուսնալուծվել են, երբ Ադրեասը դեռահաս է եղել։
Ադրեասն իր դպրոցում միակ բաց համասեռամոլ աշակերտն էր և սպանության սպառնալիքներ էր ստանում, որոնք դպրոցի ղեկավարությունը չէր տեսնում։ Նա դուրս է եկել դպրոցից ավարտական դասարանում։ Երկու տարի անց նա հարձակման է ենթարկվել մի քանի տղամարդկանց կողմից։ Տեղափոխվել է Նյու Յորքի Վիլյամսբերգ և աշխատել է Իսթ Վիլիջում գտնվող ակումբում որպես դռնապան։ 2005 թվականին նա վերադարձել է իր տուն՝ Սիեթլ, և սկսել է երաժշտություն ձայնագրել։ 2008 թվականին նա սկսել է տեղադրել իր MySpace երգերը՝ Perfume Genius կեղծանունով՝ դրանով իսկ սկսելով երաժշտական կարիերան։ Ադրեասի երաժշտությունը ուսումնասիրում էր սեքսուալության, Կրոնի հիվանդության դեմ իր անձնական պայքարի, ընտանեկան բռնության և ժամանակակից հասարակության մեջ գեյ տղամարդկանց առջև ծառացած վտանգների թեմաները։


=== Learning ===
«Learning» երգի առաջին ալբոմը թողարկվել է 2010 թվականի հունիսի 21-ին Turnstile Records լեյբլում և Matador Records-ում ԱՄՆ-ում՝ ստանալով քննադատների դրական արձագանքները։


=== Put Your Back N 2 It ===
Երկրորդ ստուդիական ալբոմը՝ «Put Your Back N 2 It», թողարկվել է 2012 թվականի փետրվարի 20-ին։
Դրա թողարկման նախօրեին ներկայացվել է «Hood» երգի տեսահոլովակը, որում նկարահանվել է հունգարացի պոռնոդերասան Արփադ Միկլոշը։


=== Too Bright ===
2014 թվականի սեպտեմբերի 23-ին Ադրեասը թողարկել է «Too Bright» երրորդ ալբոմը, որի համապրոդյուսերը Portishead-ից Էդրիան Աթլին էր։ Ալբոմը դիմավորվել է քննադատների խանդավառ արձագանքներով։
2016 թվականի սեպտեմբերի 16-ին Ադրեասը թողարկել է Էլվիս Փրեսլիի «Can’t Help Falling in Love» երգի քավերը՝ Prada-ի հետ համագործակցությամբ։


=== No Shape ===
4-րդ ստուդիական ալբոմը՝ «No Shape», թողարկվել է 2017 թվականի մայիսի 5-ին՝ կրկին ստանալով քննադատների հիացական արձագանքները։


== Սկավառակագրություն ==


=== Ստուդիայի ալբոմներ ===
Learning (2010)
Put Your Back N 2 It (2012)
Too Bright (2014)
No Shape (2017)
Set My Heart on Fire Immediately (2020)


== Ծանոթագրություններ ==
Օսլոյի համալսարան

Օսլոյի համալսարան (նորվ.՝ Universitetet i Oslo), Նորվեգիայի ամենահին և ամենամեծ համալսարանն է: Գտնվում է մայրաքաղաք Օսլոյում:


== Պատմություն ==
Համալսարանը հիմնադրվել է 1811 թվականին՝ որպես Ֆրեդերիկ թագավորական համալսարան (Det kongelige Frederiks univeristet)՝ ի պատիվ Դանիայի և Նորվեգիայի թագավոր Ֆրեդերիկ VI-ի:
Մինչև 2016 թվականի հունվարի 1-ը Օսլոյի համալսարանը եղել է Նորվեգիայի ամենամեծ համալսարանը, այժմ զիջում է Նորվեգիայի գիտության և տեխնոլոգիայի համալսարանին: Ըստ համալսարանների համաշխարհային ակադեմիական վարկանիշի՝ համարվում է աշխարհի 58-րդ լավագույն համալսարանը և երրորդը Հյուսիսային Եվրոպայի երկրների մեջ: 2015 թվականին «Times Higher Education World University Rankings» համալսարանն աշխարհի լավագույն համալսարանների շարքում դասակարգվել է 135-րդը և 7-րդը՝ Հյուսիսային Եվրոպայի երկրների շարքում:


== Կառուցվածք ==
Օսլոյի համալսարանի կազմում ընդգրկված են հետևյալ ֆակուլտետները՝

Աստվածաբանական ֆակուլտետ
Իրավաբանական ֆակուլտետ
Բժշկական ֆակուլտետ
Հումանիտար ֆակուլտետ
Մաթեմատիկայի և բնական գիտությունների ֆակուլտետ
Ստոմատոլոգիական ֆակուլտետ
Հասարակական գիտությունների ֆակուլտետ
Կրթական ֆակուլտետ


== Ծանոթագրություններ ==


== Գրականություն ==
John Peter Collett: Historien om Universitetet i Oslo, Universitetsforlaget 1999.


== Արտաքին հղումներ ==
Պաշտոնական կայք
Dark Paradise

«Dark Paradise», ամերիկացի երգչուհի Լանա Դել Ռեյի սինգլը իր երկրորդ ստուդիական` «Born to Die» ալբոմից (2012)։ Կոմպոզիցիայի հեղինակներն են ինքը՝ Լանա Դել Ռեյը, և կոմպոզիտոր Ռիք Նոուեելսը, պրոդյուսերն է Էմիլի Հեյնին։ Սինգլը պաշտոնապես թողարկվել է 2013 թվականի մարտի 1-ին (ռադիոտարբերակ), առաջին ալբոմային տարբերակը ալբոմի հետ միասին թողարկվել է 2012 թվականին։ Սինգլը թողարկվել է Universal և Vertigo լեյբլների ներքո։ Երգն ալբոմում թվով յոթերորդն է։


== Սինգլի թողարկում ==
2012 թվականի հունիսին՝ հարցազրույցի ժամանակ, Լանա Դել Ռեյը հայտարարել է, որ երգը չի թողարկելու որպես սինգլ, բայց ասել է, որ 2012 թվականի սեպտեմբերին տեսահոլովակ թողարկելու  պլաններ ունի։ Այնուամենայնիվ, երգի համար երաժշտական տեսահոլովակ այդպես էլ չի թողարկվել, և 2013 թվականի հունվարի 29-ին պաշտոնապես հայտարարվել է, որ Dark Paradise երգը կթողարկվի որպես սինգլ։ Այս կերպ այն պաշտոնապես դարձել է հինգերորդ սինգլը Ավստրիայի և Գերմանիայի, իսկ վեցերորդը՝ Շվեյցարիայի ալբոմներում։ 2013 թվականի մարտի 1-ին այն թողարկվել է թվային բեռնման համար։


== Գրություն և ստեղծում ==
Billboard-ը մեկնաբանել է երգի քնարերգությունը․ «Լանա Դել Ռեյը կրկին հայտարարում է «վատ» տղայի հանդեպ իր հավերժ սիրո մասին»՝ ավելացնելով, որ երգի երաժշտությունը «նման է 80-ական թվականներին թողարկված Մադոննայի երգերի հիշողություններին»։


== Քննադատություն ==
Երգը քննադատների կողմից տարբեր գնահատականների է արժանացել։  Քննադատական ​​ակնարկների մեծ մասը եկել է այն եզրակացության, որ երգն ունի մեղեդային տոն՝ քնարական բովանդակության և կրկնող ստեղծագործության հետ միասին։ Billboard-ի հրատարակությունը երգին բացասական գնահատական է տվել՝ հայտարարելով, որ «հոգնածություն է առաջացնում», երբ այն հայտնվում է ալբոմում, և որ այս երգը «կործանիչ տարբերակ կլինի Լանա Դել Ռեյի համար», եթե անգամ նա թողարկած չլիներ «Blue Jeans» կամ «Video Games» երգերը։ Հայմե Ջիլը BBC Music-ից օգտագործել է երգը որպես օրինակ, որպեսզի ապացուցի, որ «Born to Die» ալբոմը կատարյալ չէ՝ ասելով, որ «սա կտրուկ ընկնում է վերջ, և փայլուն թրիփ հոփի ստեղծագործությունը աճում է  դեպի ավելի փոքր մելոդրամաներ, ինչպես «Dark Paradise»-ը»։ «Drowned in Sound»-ից Դեվիդ Էդվարդսը ասել է, որ «Carmen» երգի հետ միասին դրանք ալբոմի ամենալավ ստեղծագործությունները չեն։
Մյուս կողմից, շատ քննադատներ կարծում էին, որ երգի քննադատությունը նրան գրավել է որպես ալբոմի հիանալի ուղղություն։ Լոս Անջելես Թայմսը այն անվանել է ամենալավ թրեքերից մեկն ալբոմում՝ «Video Games» և «Summertime Sadness» երգերի հետ միասին։ MuuMuse-ը ալբոմը նշանավոր է ճանաչել՝ ասելով․ «Այնուամենայնիվ, երգի գոթական էքստերիերի տակ թաքնված է ռոմանտիկ տրամադրություն, որը ենթադրում է, որ սերը հաղթահարում է բոլոր խոչընդոտները, այդ թվում մահը…»։


== Ձայնագրության մասնակիցներ ==
Տվյալները վերցված են Born to Die բուկլետից։

Հիմնական
Գործիքներ
Ստեղծում և պրոդյուսերություն


== Շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Լանա Դել Ռեյի պաշտոնական կայքը (անգլերեն լեզվով)
Լանա Դել Ռեյի պաշտոնական ալիքը YouTube-ում
Լանա Դել Ռեյի պաշտոնական միկրոբլոգը Twitter-ում
Վոլկի (գյուղ, Ռուդնյանսկի շրջան)

Անվան այլ կիրառումների համար տե՛ս՝ Վոլկի (այլ կիրառումներ)Վոլկի (ռուս.՝ Волки), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մերդենեկ

Մերդենեկ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Տամյան-Տայմաս

Տամյան-Տայմաս (ռուս.՝ Тамьян-Таймас, բաշկիրերեն՝ Тамъян-Таймаҫ), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 602 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լարինո (գյուղ, Գագարինսկի շրջան)

Անվան այլ կիրառումների համար տե՛ս՝ Լարինո (այլ կիրառումներ)Լարինո (ռուս.՝ Ларино), գյուղ Ռուսաստանի, Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խորինսկի շրջան

Խորինսկի շրջան (ռուս.՝ Хоринский район, բուրյաթերեն՝ Хори аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1923 թվականին։ Վարչական կենտրոնը՝ Խորինսկ։


== Աշխարհագրություն ==
Շրջանի տարածքի մակերեսը կազմում է 13431 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19017 մարդ։ Բնակչության խտությունը կազմում էր 1,42 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ակսայ (այլ կիրառումներ)

Ակսայ (ռուս.՝ Аксай, ղազ.՝ Ақсай) կարող է վերաբերել հետևյալ հոդվածներին.

Ակսայ (Ռոստովի մարզ) - քաղաք Ռուսաստանի Ռոստովի մարզում
Ակսայ (գյուղ, Ուսմանսկի շրջան) - գյուղ Ռուսաստանի Լիպեցկի մարզի Ուսմանսկի շրջանում
Ակսայ (Վոլգոգրադի մարզ) - գյուղ Ռուսաստանի Վոլգոգրադի մարզում
Ակսայ (Դաղստան) - գյուղ Դաղստանում
Ակսայ (Արևմտաղազախական մարզ) - քաղաք Ղազախստանի Արևմտաղազախական մարզում
Ակսայ (Աքմոլայի մարզ) գյուղ Ղազախստանի Աքմոլայի մարզում
Սերգեյ Ելագինի տուն

Սերգեյ Ելագինի տուն (ռուս.՝ Дом Сергея Елагина), XIX դարի վերջի առանձնատուն Մոսկվայի Բուլվարնոյե կոլցոյում (Ստրաստնոյ բուլվար, տուն 11)։ Ունի մշակութային ժառանգության հայտնաբերված օբյեկտի կարգավիճակ։


== Պատմություն ==
Ժառանգական պատվավոր քաղաքացի Սերգեյ Իվանովիչ Ելագինի տունը կառուցվել է 1898 թվականին ճարտարապետ Ալեքսանդր Ալեքսանդրովիչ Դրանիցինի նախագծով։ 1910 թվականին բակի կողմից կատարվել է կցակառուցում ճարտարապետ Օսիպ Օսիպովիչ Շիշկովսկու նախագծով։
1920-1930-ական թվականներին առանձնատանը գտնվում էր «Օգոնյոկ» ամսագրի խմբագրությունը։ Այն ժամանակ այստեղ հաճախել են Վլադիմիր Մայակովսկին, Դեմյան Բեդնին, Իլֆն ու Պետրովը, Վլադիմիր Գիլյարովսկին։ Առանձնատան պարտեզում գործել է «Ժուրգազա» ամառային ռեստորանը, որը ժողովրդականություն է վայելել լրագրողների ու գրողների շրջանում։ Այն դարձել է Գրիբոյեդովի ռեստորանի նախատիպերից մեկը Միխայիլ Բուլգակովի «Վարպետը և Մարգարիտան» վեպում։ Ի հիշատակ «Օգոնյոկ» ամսագրի գլխավոր խմբագիր Միխայիլ Կոլցովի տան ճակատին փակցվել է հուշատախտակ։
Հետպատերազմյան տարիներին առանձնատանը տեղակայվել է Սվերդլովսկի շրջգործկոմը, ապա՝ ԽՄԿԿ Մոսկվայի կոմիտեին կից կուսակցության պատմության ինստիտուտը, այնուհետև՝ ժողովրդական վերահսկողության մարզային կոմիտեն։
2015 թվականին հայտնվել է Ս. Ի. Ելագինի տան «վերականգնման» նախագիծը։ Այն նախատեսում է պարտեզի տեղում հինգհարկանի հյուրանոցային համալիրի շինարարություն՝ բազմաշերտ ստորգետնյա ավտոկանգառով և առանձնատան վերակառուցում կեղծպատմական ոճով։


== Ճարտարապետություն ==
Կիսանկուղով և վերին կիսահարկերով (բակում) մեկհարկանի առանձնատունը կառուցվել է նեոգրեկ ոճով։ Անհամաչափ ճակատը դեկորացված է արմավազարդերով և առյուծի դիմակներով։ Մասամբ պահպանվել է XIX դարի վերջի - XX դարի սկզբի ինտերիերը։


== Ծանոթագրություններ ==
Ժիվկո Չինգո

Ժիվկո Չինգո (մակեդոներեն՝ Живко Чинго, օգոստոսի 13, 1935(1935-08-13), Վելգոշտի, Օքրիդ մունիցիպալիտետ, Հյուսիսային Մակեդոնիա և Հյուսիսային Մակեդոնիա - օգոստոսի 11, 1987(1987-08-11), Օխրիդ, Հյուսիսային Մակեդոնիա), մակեդոնացի արձակագիր, լրագրող, դրամատուրգ։
Ժիվկո Չինգոն ծնվել է 1936 թվականին Օխրիդից ոչ հեռու Վելգոշտի գյուղում։ Գրականություն է ուսումնասիրել Սկոպյեի Սուրբ Կյուրեղ և Մեթոդիոսի համալսարանում։ Աշխատել է որպես լրագրող և Մակեդոնիայի ազգային թատրոնում՝ ռեժիսոր։
1957 թվականին հրատարակվել են նրա առաջին պատմվածքները, որոնք հետագայում լույս տեսան առանձին ժողովածուներով՝ «Պասկվելիա» (1962) և «Նոր Պասկվելիա» (1965):
1966 թվականին լույս է տեսել Չինգոյի «Արծաթե ձյուն» վիպակը, 1970 թվականին՝ «Հրդեհ» պատմվածքների գիրքը, իսկ 1971 թվականին՝ «Մեծ ջուր» վեպը։


== Ժիվկո Չինգոն հայերեն ==
Լեգենդ պասկվելացի տղաների մասին։ Մակեդոնական պատմվածք, Ե., «Սովետական գրող», 1979, էջ 150-157։ Թարգմ.՝ Գ. Հովսեփյան։


== Ստեղծագործություններ ==
«Пасквелија» (1961)
«Семејството Огулиновци» (1965)
«Нова Пасквелија» (1965)
«Сребрени снегови» (1966)
«Пожар» (1970)
«Големата вода» (1971)
«Жед» (1971)
«Поле» (1971)
«Образов» (1973)
«Ѕидот, водата» (1976)
«Вљубениот дух» (1976)
«Кенгурски скок» (1979)
«Макавејските празници» (1982)
«Накусо» (1984)
«Пчеларник» (1988)
«Гроб за душата» (1989)
«Бабаџан» (1989)
«Бунило» (1989)


== Ծանոթագրություններ ==
Ուլա

Ուլա, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լե Կաբան (Արյեժի գավառ)

Անվան այլ կիրառումների համար տե՛ս՝ Լե Կաբան (այլ կիրառումներ)Լե Կաբան (ֆր.՝ Les Cabannes), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09070։


== Բնակչություն ==
Համայնքի բնակչությունը 2008 թվականին կազմում էր 347 մարդ։


== Տնտեսություն ==
Բնակավայրի տնտեսության մեջ առանձնահատուկ տեղ ու նշանակություն ունեն խոշոր եղջերավոր անասնապահությունը և անտառտնտեսությունը։
2007 թվականի տվյալներով 217 աշխատունակ տարիքի մարդկանցից (15-64 տարեկան) 136-ը տնտեսապես ակտիվ էին, 81-ը անգործունակ (ակտիվության ցուցանիշը 62,7 %, 1999 թվականին եղել է՝ 70,2 %)։ 136 աշխատունակ բնակիչներից 121-ը աշխատում էին (67 տղամարդ և 54 կին), անաշխատանք էին 15-ը (9 տղամարդ և 6 կին)։ 81 անգործունակ մարդկանցից 24-ը աշակերտներ կամ ուսանողներ են, 35-ը թոշակառու, 22-ը անաշխատունակ էին այլ պատճառներով։


== Տեսարժան վայրեր ==
Բեյ սարահարթ
Լոմբրիվ քարանձավ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լե Կաբան» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-19 
«Լե Կաբան» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Կոլերիտ դպրոցներ

Կոլտնտեսային երիտասարդության դպրոցներ, Կոլերիտ դպրոցներ (մինչև 1930 թվականը՝ գյուղական երիտասարդության դպրոցներ [ռուս.՝ Школа крестьянской молодёжи]), հանրակրթական ոչ լրիվ միջնակարգ դպրոցներ նախկին Խորհրդային Միությունում։
Ստեղծվել են 1923 թվականին, գյուղական վայրերում, առաջին աստիճանի (քառամյա) դպրոցների հիմքի վրա, եռամյա դասընթացով։ Ունեցել են որոշակիորեն ընդգծված գյուղատնտեսական թեքում։ Իրենց դասընթացով համապատասխանում էին յոթնամյա դպրոցներին։ 
Ըստ Հայկական սովետական հանրագիտարանի, Խորհրդային Հայաստանում կոլերիտ դպրոցներն հիմնադրվել են 1925 թվականին։ 1926-1927 թվականների ուսումնական տարում դրանց թիվը հասել է 17-ի։ 1934 թվականին Կոլերիտ դպրոցները վերածվել են ոչ լրիվ միջնակարգ (յոթնամյա) դպրոցների։
Կամպդևվանոլ

Կամպդևվանոլ  (իսպ.՝ Campdevánol, կատ.՝ Campdevànol)(իսպ.՝ Llobera), մունիցիպալիտետ Իսպանիայում, գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սոլսոնես շրջանում։ Տարածքը կազմում է 32,6 կմ²։ Բնակչությունը ՝ 34999 մարդ (2010 թվականի տվյալներով)։ Հեռավորությունը պրովինցիոն վարչական կենտրոնից 75 կմ։


== Արտաքին հղումներ ==
Веб мэрии Archived 2008-03-03 at the Wayback Machine.
Информация Правительства Каталонии Archived 2007-09-26 at the Wayback Machine.
Informació de l’Institut d0Estadística de Catalunya
887

887 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 887 թվականն է, 
IX դարի 87-րդ տարին։


== Դեպքեր ==


== Ծնունդներ ==


== Մահեր ==
Մանկական մամուլ

Մանկական մամուլ, պարբերական հրատարակություններ՝ նախադպրոցական, կրտսեր, միջին ու բարձր տարիքի դպրոցական երեխաների համար։ 
Հայկական առաջին մանկական հրատարակություններ են «Բուրաստան Սուրբ Սահակյան»-ը (1851-52 թթ, Կ. Պոլիս) և «Թութակ Հայկազյան»-ը (1854-1955 թթ, Զմյուռնիա)։ XIX դ. վերջին քառորդում Կ. Պոլսում լույս են տեսել «Երկրագունդ»-ը (1870-71 թթ), «Ավետաբեր տղայոց համար»-ը (1872-1978 թթ), «Բուրաստան մանկանց»-ը (1882-1993 թթ), «Թատրոն բարեկամ մանկանց»-ը (1876-1978 թթ)։ Նշանակալի էր «Աղբյուր»-ի (1883-1918 թթ, Թիֆլիս) գործունեությունը, որը, ելակետ ընդունելով Խ. Աբովյանի և Մ. Նալբանդյանի դաստիարակչական սկզբունքները, նպաստեց հայ մանկական ռեալիստական գրականության զարգացմանը։ Տարբեր ժամանակներում շուրջ երկու տասնյակ այլ պարբերականներ են լույս տեսել Թիֆլիսում, Լոնդոնում, Ալեքսանդրիայում, Բուխարեստում, Փարիզում, Թեհրանում, Հալեպում և այլ քաղաքներում։ Սովետահայ առաջին մանկական հրատարակությունը «Պատկոմ»-ն էր (1923-1924 թթ), որին փոխարինեց «Պիոներ»-ը (1925 թ-ից)։ 1923-1941 թթ-ին հրատարակվել է «Կարմիր ծիլեր»-ը, 1925 թ-ից լույս է տեսել «Պիոներ կանչ» թերթը, 1978 թ-ից՝ «Ծիծեռնակ»-ը։


== Գրականություն ==
Գյուլնազարյան Խ. Մ., Ակնարկներ հայ մանկական գրականության պատմությունից, Ե., 1961։
Նազարյան Ս., Հայ մանկա-պատանեկան մամուլը (1861-1917 թթ), Ե., 1979 թ։
Ս.Նազարյան
Կրիմսկոե (այլ կիրառումներ)

Կրիմսկոե, կարող է վերաբերել՝

Կրիմսկոե - ավան, Ուկրաինայի Դոնեցկի մարզի Ձեռժինսկի քաղաքային խորհրդում
Կրիմսկոե - գյուղ, Ուկրաինայի Ղրիմի Ինքնավար Հանրապետության Սակիի շրջանում
Պաժեն (ավան, Ելեցկի շրջան)

Անվան այլ կիրառումների համար տե՛ս՝ ՊաժենՊաժեն (ռուս.՝ Пажень), ավան Ռուսաստանի Լիպեցկի մարզի Ելեցկի շրջանի կազմում։
Բնակչությունը 2008 թվականին գրանցված տվյալներով կազմում էր 97 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերբական Հանրապետության նախագահ

Սերբիական Հանրապետության նախագահ (բոս․՝ Predsjednik Republike Srpske, սերբ.՝ Предсједник Републике Српске / Predsjednik Republike Srpske, խորվ.՝ Predsjednik Republike Srpske), Սերբական Հանրապետության նախագահ։ Նա ներկայացնում է Սերբական Հանրապետությունը, խորհրդարանին առաջարկում է վարչապետների թեկնածուներին, կարող է աշխատանքից հեռացնել կառավարության ղեկավարին, Սահմանադրությանը համապատասխան, որոշում է պաշտպանության, անվտանգության և արտաքին քաղաքականության հարցերը և այլն։


==== Սերբական Հանրապետության  հիմնադրման պահից՝ 1992 թվականից նրա նախագահներ են եղել ====
Ռադովան Կարաջիչ (Սերբիայի դեմոկրատական կուսակցություն), 7 апреля 1992 года — 19 июля 1996 года
Բիլյանա Պլավշիչ (դուրս է եկել ՍԴԿ-ից 1997 թվականի հուլիսին և ձևավորել է ՍԱԽ), 1996 թվականի հուլիսի 19-ին — 1998 թվականի նոյեմբերի 4
Նիկոլա Պոլաշեն (Սերբական արմատական կուսակցություն), 1998 թվականի նոյեմբերի 4 — 2000 թվականի հունվարի 26
Միրկո Շարովիչ (Սերբիայի դեմոկրատական կուսակցություն), 2000 թվականի հունվարի 26 — 2002 թվականի  նոյեմբերի 28
Դրագան Չավիչ (Սերբիայի դեմոկրատական կուսակցություն), 2002 թվականի նոյեմբերի 28 — 2006 թվականի նոյեմբերի 9
Միլան Ելիչ (Անկախ սոցիալ-դեմոկրատների միություն), 2006 թվականի նոյեմբերի 9 — 2007 թվականի սեպտեմբերի 30
Իգոր Ռադոյնիչ (Անկախ սոցիալ-դեմոկրատների միություն), 2007 թվականի հոկտեմբերի 1 — 2007 թվականի դեկտեմբերի 9
Ռայկո Կուզմանովիչ (Անկախ սոցիալ-դեմոկրատների միություն), 2007 թվականի դեկտեմբերի 9 — 2010 թվականի հոկտեմբերի 3
Միլորադ Դոդիկ (Անկախ սոցիալ-դեմոկրատների միություն), 2010 թվականի հոկտեմբերի 3-ից


== Տես նաև ==
Սերբիայի Հանրապետության քաղաքական համակարգ


== Ծանոթագրություններ ==
Շախտյորսկոե (գյուղ, Խասանսկի շրջան)

Շախտյորսկոե (ռուս.՝ Шахтёрское), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2005 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երաշխիք

Երաշխիք, իրավական գործողություն, երբ երաշխիք տված անձը (բանկը, այլ վարկային հաստատությունը կամ ապահովագրական կազմակերպությունը) այլ անձի (պրինցիպալի) խնդրանքով գրավոր պարտավորություն է ստանձնում պրինցիպալի պարտատիրոջ (բենեֆիցիարի) հանդեպ, երաշխիքով ստանձնած պարտավորության պայմաններին համապատասխան, բենեֆիցիարին վճարել դրամական գումար՝ վերջինիս կողմից գրավոր պահանջ ներկայացնելիս։
Երաշխիքի հետ կապված հարաբերությունները կարգավորվում են ՀՀ Քաղաքացիական Օրենսգրքի 24-րդ գլխի §5-ով։ 
Երաշխիքը հանդիսանում է պարտավորությունների կատարման ապահովման տարածված միջոցներից մեկը։ Երաշխիքն ապահովում է բենեֆիցիարի հանդեպ պրինցիպալի պարտավորության (հիմնական պարտավորության) պատշաճ կատարումը։ ՀՀ Քաղաքացիական օրենսգրքի 383-րդ հոդվածը տալիս է սահմանում է երաշխիքի հասկացությունը. «Երաշխիք տված անձը (բանկը, այլ վարկային հաստատությունը կամ ապահովագրական կազմակերպությունը) այլ անձի (պրինցիպալի) խնդրանքով գրավոր պարտավորություն է ստանձնում պրինցիպալի պարտատիրոջ (բենեֆիցիարի) հանդեպ, երաշխիքով ստանձնած պարտավորության պայմաններին համապատասխան, բենեֆիցիարին վճարել դրամական գումար` վերջինիս կողմից գրավոր պահանջ ներկայացնելիս»։ Փաստորեն, ի տարբերություն Երաշխավորության՝ Երաշխիքի դեպքում երաշխավորը ֆինանսական կազմակերպությունն է։
Բանկային երաշխիքը որպես ֆինանսական ծառայության տեսակ ենթադրում է նաև վարձատրություն։
Երաշխիքը կարող է լինել ինչպես անհետկանչելի, այնպես էլ՝ հետկանչելի, պայմանով կամ առանց որևէ պայմանի։
Երաշխիք տված անձի (բանկի, այլ վարկային հաստատության կամ ապահովագրական կազմակերպության)պրինցիպալի նկատմամբ հետադարձ պահանջի հարաբերությունները կարգավորում է ՀՀ Ք.Օ. 394 հոդվածը՝ 
1. Երաշխիք տված անձի` երաշխիքով բենեֆիցիարին վճարված գումարները հետադարձ կարգով պրինցիպալից պահանջելու իրավունքը սահմանվում է երաշխիք տված անձի և պրինցիպալի համաձայնությամբ։
2. Երաշխիք տված անձն իրավունք չունի պրինցիպալից պահանջել հատուցելու երաշխիքի պայմաններին չհամապատասխանող կամ բենեֆիցիարի առաջ երաշխիք տված անձի պարտավորության խախտմամբ բենեֆիցիարին վճարված գումարները, եթե այլ բան նախատեսված չէ երաշխիք տված անձի և պրինցիպալի համաձայնությամբ։ Երաշխիք տված անձը մերժում է բենեֆիցիարի պահանջը, եթե այդ պահանջը կամ դրան կից փաստաթղթերը չեն համապատասխանում երաշխիքի պայմաններին կամ երաշխիք տված անձին ներկայացվել են երաշխիքով սահմանված ժամկետի ավարտից հետո։ Երաշխիք տված անձը պարտավոր է բենեֆիցիարին անհապաղ տեղեկացնել նրա պահանջը մերժելու մասին։ Բենեֆիցիարի առջև երաշխիքով նախատեսված երաշխիք տված անձի պարտավորությունը սահմանափակվում է այն գումարից, որով տրված է երաշխիքը։ 
Բենեֆիցիարի առջև երաշխիք տված անձի երաշխիքով պարտավորությունը դադարում է՝

բենեֆիցիարին այն գումարը վծարելով, որով տրված է երաշխիքը,
երաշխիքով որոշված ժամկետի ավարտով,
բենեֆիցիարի կողմից երաշխիքով իր իրավունքներից հրաժարվելու և երաշխիքն երաշխիք տված անձին վերադարձնելու հետևանքով,
բենեֆիցիարի կողմից երաշխիքով իր իրավունքներից հրաժարվելու հետևանքներով երաշխիք տված անձին պարտավորություններից ազատելու մասին գրավոր տալու միջոցով։


== Արտաքին հղումներ ==
ՀՀ քաղաքացիական օրենսգիրք
Ավազակների հետապնդման մասին Ղազախի գավառում

«О преследовании разбойников в Казахском уезде» (հայերեն՝ «Ավազակների հետապնդման մասին Ղազախի գավառում»), Հովհաննես Թումանյանի հոդվածներից մեկը, որն առաջին անգամ տպագրվել է 1898 թվականի օգոստոսի 27-ին։


== Պատմություն ==
Հոդվածն առաջին անգամ հրատարակվել է 1898 թվականի օգոստոսի 27-ին «Новое Обозрение» օրաթերթի № 5031-ում։ Այնուհետև տպագրվել է Երևանում 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորի 328-330-րդ էջերում։ Հրատարակել է Էդուարդ Ջրբաշյանը՝ շարքի համար մեկ ընդհանուր առաջաբանով։ Ջրբաշյանի հրատարակած գրքի մեջ գրված են Թումանյանի՝ հեղինակ լինելու փաստը հաստատող հետևյալ տողերը, որը մեջբերված է 1898 թվականին Փիլիպոս Վարդազարյանին ուղղված նամակից. «Ես այստեղ շատ լավ եմ անցկացնում օրերս- քեֆեր ենք անում, կոնցերտներ ենք տալիս- ոտանավորներ ենք գրում և, վերջապես, ավազակների մասին լուրեր եմ գրում «Новое Обозрение»-ին»։
Թումանյանի երկերի լիակատար ժողովածուի 6-րդ հատորում արտատպվել է 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորից։


== Տես նաև ==
Թիֆլիսի գավառ, հուլիսի 25


== Ծանոթագրություններ ==
Գուիդոբալդո դա Մոնտեֆելտրոյի դիմանկար

Գուիդոբալդո դա Մոնտեֆելտրոյի դիմանկար (իտալերեն՝ Ritratto di Guidobaldo da Montefeltro), ուրբինցի դուքս (իտալ. Ducato di Urbino) Գվիդոբալդո դա Մոնտեֆելտրոյի դիմանկարը, որը նկարել է Ռաֆայել Սանտին մոտ 1506 թվականին։


== Պատմություն ==
Գուիդոբալդոյի դիմանկարը հարաբերակից է Ռաֆայելի մյուս՝ «Ելիզավետա Գոնզագայի դիմանկարին», որը ստեղծվել է գրեթե նույն ժամանակաշրջանում։ Դիմանկարի առաջին հավաստի հիշատակումը վերաբերում է 1623 թվականին։ Բացի այդ, ենթադրվում է, որ դրա մասին Պիետրո Բեմբոն խոսում է կարդինալ Բիբբիեննային 1510 թվականի ապրիլի 19-ին հղած նամակում։
Գուիդոբալդո դա Մոնտեֆելտրոյի դիմանկարը պահվում էր Ուրբինոյի դուքսերի պալատում, որից հետո տեղափոխվում է Պեզարո։ 1631 թվականին նկարը Ֆլորենցիա են տեղափոխել՝ որպես Ուրբինյան դքսերի գեղարվեստական հավաքածուի մաս։ Այն եղել էր Ֆերդինանդո Մեդիչիի կնոջ և Ուրբինոյի վերջին դուքսի դստեր՝ Վիտտորիա դելլա Ռովերի ժառանգությունը։
Ավելի վաղ դիմանկարը վերագրվում էր այլ նկարիչների, օրինակ՝ Ֆրանչեսկո Ֆրանչային, բայց 20-րդ դարի սկզբին այն նույնականացվել էր որպես Ռաֆայել Սանտիի ստեղծագործություն։ Ներկայումս «Ելիզավետա Գոնզագայի դիմանկարը» և «Գուիդոբալդոյի դիմանկարը» կողք կողքի ցուցադրվում են Ուֆֆիցի պատկերասրահում։


== Նկարագրություն ==
Գուիդոբալդո Մոնտեֆելտրոն պատկերված է նկարի կենտրոնում։ Նա գտնվում է մութ սենյակում, որի աջ լուսամուտը բացված է և երևում է լեռնային բնանկար։ Դուքսը սևազգեստ է, գլխին վանականի նեղ գլխարկ է և արծաթագույն կարով թիկնոց։ Գուիդոբալդոյի կեցվածքը  բնորոշ չէ Վերածննդի դարաշրջանի գեղանկարչությանը, ինչն էլ պատճառ է եղել, որ արվեստագետները երկար ժամանակ նկարը չէին վերագրում Ռաֆայելի վրձնին։


== Ծանոթագրություններ ==


== Արտաքին հղումներ ==
Ritratto di Guidobaldo da Montefeltro (իտալ.)
Ռոման Ռոմանյուկ

Ռոման Ռոմանյուկ (ուկրաիներեն՝ Роман Сергійович Романюк, հոկտեմբերի 18, 1961(1961-10-18), Չեռնովցի, Ուկրաինական ԽՍՀ, ԽՍՀՄ), ուկրաինացի քաղաքական գործիչ, Ուկրաինայի վաստակավոր իրավաբան, Ուկրաինայի VII, VIII գումարումների ժողովրդական պատգամավոր։


== Կենսագրություն ==
Ծնվել է 1961 թվականի հոկտեմբերի 18-ին Չերնովցի քաղաքում։ Միջնակարգ կրթությունը ստացել է գիշերօթիկ դպրոցում։ Այնուհետև ընդունվել է № 2 տեխնիկական դպրոցում (քաղաք Չերնովցի), որտեղ նա ստացել է Էլեկտրական ռադիոյի սարքավորումներ մոնտաժողի մասնագիտություն։
1980-1982 թվականին ծառայել է Սովետական բանակում։
1988 թվականին ավարտել է Շևչենկոյի անվան Կիևի պետական համալսարանի իրավագիտության ֆակուլտետը։ Աշխատել է Կիևի պետական իշխանության և տեղական ինքնակառավարման մարմիններում։
Եղել է Կիևի քաղաքային պետական վարչակազմի դատարանների, իրավապահ մարմինների և արդարադատության մարմինների հետ փոխգործակցության վարչության պետի տեղակալ, վարչության պետ։
2004 թվականին նա Ուկրաինայի նախագահին առընթեր ավարտել է պետական կառավարման ազգային ակադեմիան՝ ստանալով «Պետական կառավարման մագիստրոսի» որակավորում։
2007 թվականից դարձել է «Մայրաքաղաքի իրավապահների ֆոնդ» բարեգործական կազմակերպության խորհրդի նախագահ։
2008-2012 թվականներին ընտրվել է 6-րդ գումարման Կիևի քաղաքային խորհրդի պատգամավոր։ Եղել է օրենքի և կարգի, կանոնակարգերի և խորհրդարանական էթիկայի հանձնաժողովի անդամ։
2009-2010 թվականներին «Նոր երկիր» քաղաքական կուսակցության նախագահն էր։
2012 թվականին ընտրվել է 7-րդ գումարման Ուկրաինայի ժողովրդական պատգամավոր, զբաղեցրել է Ուկրաինայի Վերխովնա ռադայի կոմիտեի նախագահի տեղակալի պաշտոնը՝ օրենքի գերակայության և արդարության հարցերով։
Գերագույն ռադայի արտահերթ ընտրություններում երկրորդ անգամ ընտրվել Է Ուկրաինայի VIII գումարման Ժողովրդական պատգամավոր՝ «Պյոտր Պորոշենկոյի բլոկ» բազմամանդատ համապետական կուսակցության կազմից, ցուցակի համարը՝ 25: «Պյոտր Պորոշենկոյի բլոկ» կուսակցության պատգամավորական խմբակցության անդամ, Արդարադատության բարձրագույն խորհրդի իրավական կարգավիճակի հարցերով ենթակոմիտեի, Ուկրաինայի Գերագույն ռադայի իրավական քաղաքականության և արդարադատության հարցերով հանձնաժողովի Բարձրագույն որակավորման հանձնաժողովի նախագահ։


== Պարգևներ ==
Ուկրաինայի վաստակավոր իրավաբան,
Պարգևատրվել է Ֆորտ-17 (2014 թվականի հունիսի 26 ) զենք-ատրճանակով,և "Beretta Px4 Compact" ( 2014 թվականի սեպտեմբերի 24) ատրճանակով։


== Ծանոթագրություններ ==


== Արտաքին հղումներ ==
Ռոման Ռոմանյուկի կայքը ՅուԹյուբում
«Ռոման Սերգեևիչ Ռոմանյուկ»։ Верховная рада XII созыва: Кто есть кто։ Парламентские выборы 2012։ Վերցված է 2013-09-16 
«Ռոման Սերգեևիչ Ռոմանյուկ»։ Слово и Дело։ Վերցված է 2013-09-16 
Ուկրաինայի բարձրագույն ռադա
Սանտա Մարիա ա Վիկո

Սանտա Մարիա ա Վիկո (իտալերեն՝ Santa Maria a Vico), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 13423 մարդ։ Բնակչության խտություն կազմում է 1342 մարդ/կմ²։ Զբաղեցնում է 10 կմ² մակերես տարածք։ Փոստային ինդեքս՝ 81028, հեռախոսային կոդ՝ 0823։
Կոմունայի հովանավորն է Սուրբ Նիկողայոս Զմյուռնացի Հրաշագործը։ Տոնը նշվում է դեկտեմբերի 6-ին։
Աուդի գավաթ 2009

Աուդի գավաթ 2009, ընկերական ֆուտբոլային մրցաշար, որը կազմակերպվել է Աուդի կոնցերնի և «Բավարիայի» կողմից։ Մրցաշարը տեղի է ունեցել 2009 թվականի հուլիսի 29-ից 30-ը։ Թիմերը մրցել են «Ալիանց Արենայում»։ Մրցաշարին մասնակցել են՝ «Բավարիան», «Մանչեսթեր Սիթին», «Միլանը» և «Բոկա Խունիոսրը»։ Մրցաշարում հաղթող է ճանաչվել Մյունխենի «Բավարիան»։ Մրցաշարի եզրափակիչը և 3-րդ տեղի համար հանդիպումները տեղի են ունեցել հուլիսի 30-ին։


== Մասնակից թիմեր ==
 Բավարիա
 Մանչեսթեր Սիթի
 Միլան
 Բոկա Խունիորս


== Մրցաշարային աղյուսակ ==
Զեմո Ախկալափա

Զեմո Ախկալափա (վրաց.՝ ზემო ახკალაფა), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Թրթռիչ

Թրթռիչ մեխանիկական տատանումներ առաջացնող սարք։ Օգտագործվում է շինարարության մեջ գետինը և բետոնի շաղախը խտացնելու համար։ Հիմնականում տարածված են խորքային (մտցվում է շաղախի մեջ), արտաքին (ամրացվում է կաղապարամածին) և մակերեսային (դրվում է շաղախի վրա) թրթռիչները։ Կան նաև թրթռահարթակներ, որոնք օգտագործվում են հավաքովի բետոնե և երկաթբետոնե կոնստրուկցիաներ պատրաստելիս։
Մ.թ.ա. 345


== Դեպքեր ==


== Ծնունդներ ==


== Մահեր ==
Աստերոիդների ցանկ (16301-16400)

Աստերոիդների ցանկ (16201-16300)  • Աստերոիդների ցանկ  • Աստերոիդների ցանկ (16401-16500)
 Աստերոիդների ցանկ (16201-16300)  • Աստերոիդների ցանկ  • Աստերոիդների ցանկ (16401-16500)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Արզույան

Արզույան, հայկական ազգանուն։


== Ազգանունը կրողներ ==
Ալեքսան Արզույան (1874-1908), հնչակյան գործիչ։
Կիտուշ Գևորգի Արզույան (1938), թատերական գործիչ։
Սարգիս Արզույան (1872-?), բժիշկ։


== Ծանոթագրություններ ==
Սեյ

Սեյ (ֆր.՝ Seuil), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 164 մարդ, բնակչության խտությունը` 13.91 մարդ/կմ²։ Բնակավայրը զբաղեցնում է 11.79 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հյուսիս-արևելք, Շալոն ան Շամպայն քաղաքից 60 կմ հյուսիս, Շառլվիլ Մեզիեր քաղաքից 38 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 111 աշխատունակ (15-64 տարեկան) բնակիչ, որոնցից ակտիվ էին 82-ը, իսկ ոչ ակտիվները` 29։ Ակտիվության ցուցանիշը կազմում է 73,9 %։ 82 աշխատունակ մարդկանցից աշխատել է 78 անձ (41 տղամարդ և 37 կին)։ Գործազուրկ են եղել 4 անձ (3 տղամարդ և 1 կին)։ 29 անաշխատունակներից 7-ը եղել են աշակերտներ կամ ուսանողներ, 13-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստեփանավան (համայնք)

Անվան այլ կիրառումների համար տե՛ս՝ Ստեփանավան (այլ կիրառումներ)Ստեփանավան, համայնք Լոռու մարզում։ Ներառում է Ստեփանավան քաղաքը, Արմանիս, Կաթնաղբյուր  և Ուրասար  գյուղերը։ Համայնքը ստեղծվել է 2017 թվականի հունիսի 9 -ին Հայաստանի Ազգային Ժողովում համայնքների խոշորացման օրինագծով։ Կենտրոնը Ստեփանավան քաղաքն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։ 2021 թվականի նոյեմբերի 14-ին Ստեփանավան խոշորացված համայնքում առաջին անգամ համամասնական ընտրակարգով տեղի են ունեցել տեղական ինքնակառավարման մարմինների ընտրություններ։


== Բնակչություն ==
Ստեփանավան համայնքը ստեղծվել է  Ստեփանավան, Արմանիս, Կաթնաղբյուր և Ուրասար համայնքների միավորումից։ Համայնքի բնակչությունը կազմում է 20,527 մարդ։ 


== Տնտեսություն ==


== Արտաքին հղումներ ==
Ստեփանավան - Համայնքի ղեկավար և ավագանի - Համայնքներ - Լոռու մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==
Ֆրանկ Զոլտովսկի

Ֆրանկ Զոլտովսկի‏‎ (անգլ.՝ Frank B. Zoltowski, 1957, Վումերա, Հարավային Ավստրալիա, Ավստրալիա), ավստրալիացի սիրող աստղագետ և աստերոիդների հայտնաբերող, աշխատում է իր տանը, ավստրալիական Վումերա քաղաքում, և կիրառում է ԼԿՍ խցիկ։ 1997 թվականից 2003 թվականները հայտնաբերել է 226 աստերոիդ։
1998 թվականին պարգևատրվել է NEO Grant մրցանակով Երկրին մոտեցող աստերոիդների հետազոտությունների համար։ Զոլոտովսկին ստեղծել է համակարգչային CCDTRACK ծրագիրը, որը ապահովում է երկնային մարմինների ավտոմատացված հսկումը և ղեկավարում է աստղադիտակի տեղաշարժումը։ Նա հայտնաբերել է, որ (137108) 1999 AN10 աստերոիդը կարող է 2027 թվականին անցնել Երկրին շատ մոտ, ընդամենը 37 000 — 800 000 կմ հեռավորության վրա։
Նրա պատվին անվանվել է (18292) Զոլտովսկի‏‎ աստերոիդը։


== Ծանոթագրություններ ==
Կաալամո

Կաալամո (ռուս.՝ Кааламо, ֆիններեն՝ Kaalamo), գյուղ Ռուսաստանի, Կարելիայի հանրապետության Սորտավալսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանասուր

Մանասուր, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Էդուարդ Կուզմին

Էդուարդ Կուզմին (ռուս.՝ Кузьмин, Эдуард Леонидович, մայիսի 8, 1941(1941-05-08)), ռուս դիվանագետ։


== Կենսագրություն ==
1963 թվականին ավարտել է Լոմոնոսովի անվան Մոսկվայի պետական համալսարանը և 1991 թվականին ԽՍՀՄ արտաքին գործերի նախարաարության դիվանագիտական աշխատակիցների կատարելագործման կուրսերը։ 1963 թվականից զբաղվում է դիվանագիտական գործունեությամբ։ Տիրապետում է անգլերենին։ Դիվանագիտական գիտությունների թեկնածու։

1966-1990 թվականներ՝ ԽՍՀՄ Գերագույն Խորհրդի Նախագահության համակարգի աշխատակից։
1990-1991 թվականներին եղել է ԽՍՀՄ արտաքին գործերի նախարաարության աշխատակիցների կուրսերի մասնակից։
1991 թվականի փետրվարի 19-ից մինչև 1995 թվականի փետրվարի 28-ը Ուգանդայում եղել է ԽՍՀՄ, իսկ հետո՝ Ռուսաստանի Դաշնության արտակարգ և լիազոր դեսպան։
1995 թվականին եղել է Ռուսաստանի Դաշնության արտաքին գործերի նախարարության հատուկ հանձնարարությունների դեսպանորդ։
1995-ից մինչև 1996 թվականը եղել է Ռուսաստանի Դաշնության արտաքին գործերի նախարարության դիվանագիտական ակադեմիայի միջազգային իրավունքի ամբիոնի դոցնետ՝ միաժամանակ լինելով Մոսկվայի միջազգային համալսարանի պրոֆեսոր։
1996 թվականից մինչև 1997 թվականը եղել է Ռուսաստանի Դաշնության Պետական դումայի Դաշնային Ժողովի միջխորհրդային կապերի վարչության պետ։
1997 թվականից մինչև 1999 թվականը եղել է Դաշնության մարդկանց, խորհրդարանի և Ռուսաստանի Դաշնության հասարակա-քաղաքական կազմակերպությունների հետ կապերի դեպարտամենտի տնօրեն։
1997 թվականի նոյեմբերի 15-ից մինչև 1999 թվականի մարտի 29-ը եղել է Ռուսաստանի Դաշնության արտաքին գործերի նախարարության կոլեգիայի անդամ։
1999 թվականի մարտի 2-ից մինչև 2004 թվականի փետրվարի 17-ը Խորվաթիայում եղել է Ռուսաստանի Դաշնության արտակարգ և լիազոր դեսպան։
2004 թվականից մինչև 2012 թվականը եղել է Օ․ Ե․ Կուտաֆինի անվանՄոսկվայի պետական իրավաբանական համալսարանի պրոֆեսոր։


== Անձնական կյանք ==
Ամուսնացած է, ունի մեկ դուստր։


== Դիվանագիտական աստիճան ==
Արտակարգ և լիազոր դեսպան (1995 թվականի սեպտեմբերի 21)


== Ծանոթագրություններ ==


== Արտաքին հղումներ ==
Посол знает, что делать
Հենդրիկ Բոնման

Հենդրիկ Բոնման (հունվարի 22, 1994(1994-01-22), Էսսեն, Դյուսելդորֆ, Հյուսիսային Հռենոս-Վեստֆալիա, Գերմանիա), գերմանացի պրոֆեսիոնալ դարպասապահ է, ով ներկայումս հանդես է գալիս գերմանական Բորուսիա Դորտմունդ ակումբում։ 2014 թ. նոյեմբերի 6-ի դրությամբ տրանսֆերային արժեքը 150,000€ է։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)(գերմ.)(լեհ.)
Պրոֆիլը fussballdaten.de կայքում
Էջը Բորուսիայի պաշտոնական կայքում (անգլ.)(գերմ.)(ճապոներեն)
Գրեչո

Գրեչո (իտալերեն՝ Greccio), գյուղ Իտալիայում, Լացիոյի շրջանում, մտնում է Ռիետի նահանգի կազմի մեջ։


== Աշխարհագրական դիրք ==
Գրեչոն գտնվում է Հռոմից 70 կմ դեպի հյուսիս։ Հռոմը գտնվում է Ռիետի նահանգից 12 կմ դեպի հյուսիս-արևմուտք։
Գրեչոյի բնակչությունը կազմում է 1259 մարդ, ըստ 2008 թվականի մարդահամարի։ Գրեչոյի բնակչությունը հասել է իր գագաթնակետին 1931 թվականին (2036 մարդ)։


== Ժողովրդագրություն ==
 Ըստ ISTAT-ի տվյալների 


== Պատմություն ==
Գյուղը առաջին անգամ հիշատակվում է 11-րդ դարի մատենագրության մեջ Գրեցցո անվանմամբ, երբ այդ տեղում՝ ասպետների ամրոցի շրջակայքում առաջացել է գյուղացիներից կախվախ բնակչություն։ Ամրոցից մնացել է միայն մի աշտարակ։


== Պատկերասրահ ==
(210) Իզաբելլա

(210) Իզաբելլա (անգլ.՝ Isabella), աստերոիդ աստերոիդների հիմնական գոտում։ Հայտնաբերվել է 1879 թվականի նոյեմբերի 12-ին Յոհան Պալիսայի կողմից Պուլայում։
Միջին հեռավորությունը Արեգակից կազմում է 2,723245 ա. մ., առավելագույնը մոտենում է 2,3931 ա. մ. հեռավորության վրա և հեռանում 3,0534 ա. մ., իսկ Երկրի ուղեծրին Իզաբելլա աստերոիդը նվազագույնը մոտենում է 1,4027 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1641,45 երկրային օրվա ընթացքում, իր ուղեծրով շարժվելով միջինում 0,219318 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,26° անկյուն։
Իզաբելլա աստերոիդը պատկանում է Նեմեզիսի աստերոիդների ընտանիքին, որը տեղաբաշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(210) Իզաբելլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մյաենսե

Մյաենսե (էստ․՝ Mäense), գյուղ Էստոնիայի Լյաենեմաա նահանգի Հանիլա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անանուն մեկնիչ

Անանուն մեկնիչ, հայ քերական, Դիոնիսիոս Թրակացու «Քերականական արվեստ» աշխատության հայերեն թարգմանությաև առաջին մեկնիչներից, համարվում է V կամ VII դարերի հեղինակ։
Ն. Ադոնցը անանուն մեկնիչին նույնացնում է Մամբրե Վերծանողի, իսկ Հ. Մանանդյանը՝ նրան ժամանակակից Պողոսի հետ։


== Անանուն մեկնիչի մեկնություն ==
Անանուն մեկնիչի մեկնության մեջ արձագանք է գտել անվան և իրի փոխհարաբերության հարցի շուրջը հին աշխարհում տարվող վեճը։ Նրա կարծիքով անվան կապը իրի հետ պայմանական է, և այդ պատճառով մի քանի իրեր կարող են ունենալ միևնույն անունը։


== Անանուն մեկնիչի տարբերում ==
Անանուն մեկնիչ տարբերում է «անուն» բառի լայն և նեղ առումներ. լայն առումով անունը «նշանակիչ» է, և բայն էլ, որպես «նշանակիչ», նույնպես անուն է. նեղ առումով անունը խոսքի մաս է, որ առաջիև հերթիև հակադրվում է բային։ Անվաև ձևաբանական առանձնահատկությունները քննելով՝ անանուն մեկնիչը տարբերում է երկու տիպի հոլովում՝

բաղաձայնահանգ (առն-առին, վազր—վագեր)
ձայնավորահանգ (Դավիթ—Դավթի)։Հայ բարբառների գոյության և նրանց հնչյունական տարբերությունների մասին արժեքավոր վկայություն տալով՝ գտնում է, որ «խոսքի տեսակներում» (բարբառներում) մեկ հնչյունի փոխարեն օրինաչափ կերպով կարող է հանդես գալ մի ուրիշ հնչյուն, ինչպես՝ բազուկ—պազուկ—փազուկ։


== Գրականություն ==
Ջահուկյան Գ., Քերականական և ուղղագրական աշխատությունները հին և միջնադարյան Հայաստանում (V–XV դդ.), Ե., 1954
Адонц Н., Дионисий Фракийский и армянские толкователи, П., 1915.
Վելիկոե (գյուղ, Ռոմնիի շրջան)

Անվան այլ կիրառումների համար տե՛ս՝ ՎելիկոեՎելիկոե (ուկրաիներեն՝ Велике), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Վելիկոե գյուղում բնակվում էր 42 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շեր Յոլ

Շեր Յոլ (ռուս.՝ Шер-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է 34 կմ աջ ափից Վուկտիլ գետի վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061678
Կոդը ըստ հիդրոլոգիական հետազոտության (ՌԴ) — 103006167
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ֆրոյդի երազների թանգարան

Ֆրոյդի երազների թանգարան, բացվել է 1999 թվականի նոյեմբերի 4-ին, նվիրված Զիգմունդ Ֆրոյդի «Երազների մեկնություն» գրքի հարյուրամյակին: Թանգարանը գտնվում է Սանկտ Պետերբուրգում, Մեծ պրոսպեկտի Պետրոգրադյան հատվածում, 18ա: Թանգարանի հիմնադիր՝ Վիկտոր Մազին, նկարիչ՝ Վլադիմիր Կուստով:


== Էքսպոզիցիա ==
Էքսպոզիցիան իրենից ներկայացնում է «ընդհանուր ինստալյացիա», որը հիմնված է թանգարան այցելողների երևակայության վրա:
Թանգարանում երկու սենյակներ կան, «ներածական» և «երազային»- լուսավոր և մութ: Առաջին սենյակում կան քսանութ ցուցափեղկեր, նվիրված հոգեվերլուծության հիմնադիրի կյանքի առանձին հատվածներին ու գործունեությանը:
Երկու սենյակների մեջտեղում է գտնվում Ֆրոյդի տասը ամենահայտնի երազները, ներկայացված Պավել Պեպերշտեյնի նկարների միջոցով:


== Գործունեություն ==
Թանգարանը հանդիսանում է մշակութային, կրթական եւ հետազոտական ​​կենտրոն։ Այստեղ պարբերաբար անցկացվում են ցուցահանդեսներ, դասախոսություններ, սեմինարներ, կոնֆերանսներ, ֆիլմերի ցուցադրություններ և փորձարարական երաժշտության համերգներ:  Արդեն յոթ տարի է երեքշաբթի և ուրբաթ օրերին թանգարանում անցկացվում են սեմինարներ նվիրված ֆրանսիացի նշանավոր հոգեվերլուծաբան Ժակ Լականի արվեստին: Ինչպես նաև թանգարանում պարբերապար կազմակերպվում են էքսկուրսիաներ, որոնք պատմում են Ֆրոյդի կյանքի, հոգեվելուծության մեթոդների և երազների մեկնաբանման մասին:
Թանգարանը մասնակցում է տարբեր հրատարակչական ծրագրերի ( «Գրասենյակ» ամսագիր, «Լականովյան տետրեր»)


== Արտաքին հղումներ ==
Официальный сайт «музея»
Лакановские семинары и журнал «Лаканалия» на базе «Музея Сновидений Фрейда»
«Онейромонтаж»(չաշխատող հղում) — проект «Музея Сновидений» на 4 Московской биеннале современного искусства


== Գրականություն ==
Виктор Мазин. Представление Музея сновидений Фрейда в духе обращенного к нему Лакана // Художественный журнал, 73/74, 2009. С. 42-49.
Александр Эткинд. Толкование сновидений на Большом проспекте // НОМИ, 2(13), 2000.
Viktor Kriwulin. Still träumt der Pavian // Frankfurter Allgemeine Zeitung, 14.03.2000, С. 53.
Андрей Фоменко. Музей Фрейда как художественная акция // Мир дизайна, № 4, 1999.
Victor Mazin. Dreaming Museums // Manifesta Journal, Ljubljana, Amsterdam, No.3, Spring/Summer, 2004. P. 16-29.
Ната Максимова. Сонное царство доктора Фрейда // Vim Magazine 38 август 2009.
Виктор Мазин. Музей сновидений Фрейда и его призраки // ДИ. Журнал Московского музея современного искусства, 06, 2010. 102—104.
Наталья Шергина. Путеводитель по подсознанию Archived 2008-04-20 at the Wayback Machine. // Огонёк, 15—21 января 2007 года.
Բագրեցի

Բագրեցի (ռուս.՝ Багрецы), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 160 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոե Իլդերյակովո

Նովոե Իլդերյակովո (ռուս.՝ Новое Ильдеряково), գյուղ Ռուսաստանի Թաթարստան հանրապետության Ակսուբաևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուսաստանի նախագահների ցանկ

Սա Ռուսաստանի նախագահների ցանկն է 1991 թվականից։


== Նախագահների ցանկ ==


== Պարտականությունները կատարող անձինք ==


== Ժամանակային սանդղակ ==


== Վերջին ընտրությունների արդյունքներ ==
Գծապատկերն ու աղյուսակը ցույց են տալիս 2018 թվականի քվեարկության արդյունքները։ Ռուսաստանի Դաշնության հիմնադիր սուբյեկտների ընտրական հանձնաժողովների թիվը 85 է։ Ռուսաստանում նախագահական ընտրություններին ընտրողների մասնակցությունը կազմել է 67,49%։


== Ծանոթագրություններ ==